CELEX: 32022D0012
Language: et
Date: 2021-12-02 00:00:00
Title: Nõukogu otsus (EL) 2022/12, 2. detsember 2021, seisukoha kohta, mis võetakse Euroopa Liidu nimel Vahemere merekeskkonna ja rannikuala kaitse konventsiooni (Barcelona konventsioon) ja selle protokollide osalisriikide 22. istungil vastu võetava otsuse suhtes, millega tehakse ettepanek määrata Vahemeri tervikuna vääveloksiidi heite kontrollimise piirkonnaks (Med SOx ECA) vastavalt rahvusvahelise laevade põhjustatava merereostuse vältimise konventsiooni (MARPOLi konventsioon) VI lisale

7.1.2022   
               
               
                  ET
               
               
                  Euroopa Liidu Teataja
               
               
                  L 4/10
               
            
         NÕUKOGU OTSUS (EL) 2022/12,
         2. detsember 2021,
         seisukoha kohta, mis võetakse Euroopa Liidu nimel Vahemere merekeskkonna ja rannikuala kaitse konventsiooni (Barcelona konventsioon) ja selle protokollide osalisriikide 22. istungil vastu võetava otsuse suhtes, millega tehakse ettepanek määrata Vahemeri tervikuna vääveloksiidi heite kontrollimise piirkonnaks (Med SOx ECA) vastavalt rahvusvahelise laevade põhjustatava merereostuse vältimise konventsiooni (MARPOLi konventsioon) VI lisale
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 192 lõiget 1 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis Vahemere merekeskkonna ja rannikuala kaitse muudetud konventsiooni (edaspidi „Barcelona konventsioon“) nõukogu otsusega 1999/802/EÜ (1) ja see jõustus 9. juulil 2004.
                  
               
                     (2)
                  
                  
                     Barcelona konventsiooni artikli 18 lõike 2 punkti vi kohaselt arutatakse ja võetakse konventsiooni osalisriikide istungil meetmeid, mis võivad olla vajalikud Barcelona konventsiooni ja protokollide eesmärkide saavutamiseks. Osalisriikide istungi kodukorra artikli 43 kohaselt võetakse sisulised otsused vastu kohal olevate ja hääletavate Barcelona konventsiooni osalisriikide kahekolmandikulise häälteenamusega, kui konventsioonis, protokollides või finantsreeglites ei ole sätestatud teisiti.
                  
               
                     (3)
                  
                  
                     Barcelona konventsiooni ja selle protokollide osalisriigid võtavad 7.–10. detsembrini 2021 toimuval 22. istungil eeldatavasti vastu otsuse (edaspidi „osalisriikide otsus“), millega esitatakse 2022. aastal Rahvusvahelise Mereorganisatsiooni merekeskkonna kaitse komitee 78. istungjärgule (edaspidi „MEPC 78“) ettepanek määrata Vahemeri tervikuna vääveloksiidi heite kontrollimise piirkonnaks (Med SOx ECA) ja täpsustada jõustumise kuupäev.
                  
               
                     (4)
                  
                  
                     Osalisriikide otsus on seotud keskkonnakaitsega, mis aluslepingu artikli 4 lõike 2 punkti e kohaselt on liidu ja selle liikmesriikide jagatud pädevuses. Osalisriikide otsus ei käsitle valdkonda, mille kaitset suurel määral reguleeritakse liidu normidega. Liit ei kavatse kasutada võimalust teostada oma välispädevust osalisriikide otsusega hõlmatud valdkondade suhtes, mille puhul liidu pädevust ei ole veel teostatud liidu siseselt.
                  
               
                     (5)
                  
                  
                     On asjakohane määrata kindlaks liidu nimel Barcelona konventsiooni ja selle protokollide osalisriikide istungil liidu nimel võetav seisukoht, kuna osalisriikide otsusega esitatakse MEPC 78-le organisatsiooni nimel, mille osaline on liit, ettepanek määrata Vahemeri tervikuna vääveloksiidi heite kontrollimise piirkonnaks (Med SOx ECA) ning otsusel on seega õiguslik toime.
                  
               
                     (6)
                  
                  
                     Kuna osalisriikide otsuse eesmärk on ajakohastada Vahemere kaitse nõudeid kooskõlas liidu eesmärgiga vähendada merekeskkonna reostust ja kaitsta inimeste tervist, peaks liit toetama osalisriikide otsuse vastuvõtmist,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel Barcelona konventsiooni ja selle protokollide osalisriikide 22. istungil, on toetada sellise otsuse vastuvõtmist, millega esitatakse Rahvusvahelise Mereorganisatsiooni merekeskkonna kaitse komitee 78. istungjärgule ettepanek määrata Vahemeri tervikuna vääveloksiidi heite kontrollimise piirkonnaks (Med SOx ECA) ja täpsustada jõustumise kuupäev.
         
         
            Artikkel 2
            Barcelona konventsiooni ja selle protokollide osalisriikide 22. istungi käigus toimuvat arengut arvesse võttes võivad liidu esindajad artiklis 1 osutatud seisukoha täpsustamises kokku leppida ilma nõukogu täiendava otsuseta, konsulteerides liikmesriikidega kohapeal toimuvatel koordineerimiskoosolekutel.
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 2. detsember 2021
            
               
                  Nõukogu nimel
               
               
                  eesistuja
               
               J. VRTOVEC
            
         
         
            (1)  Nõukogu 22. oktoobri 1999. aasta otsus 1999/802/EÜ Vahemere saastekaitse konventsiooni ning laevadest ja õhusõidukitest pärit jäätmete merreheitmisest tuleneva Vahemere reostuse vältimist käsitleva protokolli (Barcelona konventsiooni) muudatuste vastuvõtmise kohta (EÜT L 322, 14.12.1999, lk 32).